Камаллылар Кытайга җыена

	14 – 24 октябрь көннәрендә Г.Камал исемендәге Татар дәүләт Академия театры  К.Гоцциның “Хан кызы Турандык” спектакле белән Пекин (Кытай) шәһәрендә үтәчәк “Данлыклы Европа”  дип исемләнгән V Халыкара Кытай милли театры фестивалендә катнаша.	 «Хан кызы Турандык» –  спектакленең режиссеры Ма Джэньхон һәм рәссамы Бянь Вэньтон Казанга Карло  Гоцциның әлеге әкиятен куяр өчен Кытайдан махсус чакырылганнар иде. Спектакльнең премьерасы 2012  елның 6 апрелендә узды. “Хан кызы Турандык”ны Пекин тамашачысына тәкъдим итәр  өчен камаллылар Кытайга тулы состав белән диярлек баралар. Бу вакытта Г.Камал театры  сәхнәсе дә буш тормаячак. Театрда түбәндәге гастрольләр көтелә:  14-15 октябрь - В.В.Тхапсаев исемендәге Төньяк  Осетия дәүләт Академия драма театры   (Владикавказ шәһәре); 16-21 октябрь – М.Горький  исемендәге Оренбург дәүләт драма театры; 22 - 24 октябрь – В.И.Качалов  исемендәге Казан академия зур рус драма театры.  

Камал театры

	№   | 09.10.2012	


